‘পুলিশ’ স্ত্রীর পরকীয়া, প্রকাশ্যে জওয়ানের মার বউয়ের প্রেমিককে, ভাইরাল ভিডিয়ো

নয়াদিল্লি:  খবর পেয়েছিলেন, প্রেমিকের সঙ্গে পালাচ্ছিলেন পুলিশ স্ত্রী। হাতেনাতে ধরে তরুণকে উত্তম-মধ্যম সেনা জওয়ান স্বামীর। বিহারে (Bihar) দুই ব্যক্তির হাতাহাতির ঘটনা ঘিরে তোলপাড় হয় স্টেশন চত্বর। সেই গোলমালের ভিডিয়ো (ভিডিয়োর সত্যতা যাচাই করেনি কলকাতা টিভি ডিজিটাল।) সোশ্যাল মিডিয়া (Social Media) চত্বরে ছড়িয়ে পড়েছে।

ভিডিয়োতে দেখা যাচ্ছে, পাটনা স্টেশনের ৯ নম্বর প্ল্যাটফর্মে তুমুল উত্তেজনা ছড়িয়ে পড়েছে। উপস্থিত জনতার সামনেই নীল জামা পরা এক ব্যক্তিকে পেটাচ্ছেন আরেক ব্যক্তিকে। তাঁকে থামানোর চেষ্টা করছেন এক মহিলা। সেই মহিলার উদ্দেশ্যেও চেঁচামেচি করতে দেখা যাচ্ছে তাঁকে। জানা গিয়েছে, মহিলার স্বামী পেশায় আধা সামরিক বাহিনীর জওয়ান। এবং ওই মহিলা বিহার পুলিশের এক কনস্টেবল। গত ৩০ অক্টোবর তিনি প্রেমিকের সঙ্গে পালানোর চেষ্টা করছিলেন বলে অভিযোগ। ওই জওয়ান তাঁদের একসঙ্গে দেখে স্ত্রীর প্রেমিককে রেলস্টেশনে আটকে রাখেন। তাঁকে মারধর করেন। যা নিয়ে শোরগোল পড়ে যায়। এরপর স্ত্রীকে নিয়ে সেখান থেকে চলে যান ওই জওয়ান।