মেয়ে সেজে প্রেমিকার হয়ে পরীক্ষা দিতে গিয়ে শ্রীঘরে যুবক

পঞ্জাব: প্রেমিকার মন জয়ের জন্য বহু যুবকই অনেক অসাধ্য সাধন করতে চান। এবার এক যুবকের সন্ধান মিলল যে প্রেমিকা যাতে পরীক্ষায় ভাল নম্বর পায় সেজন্য মেয়ে সাজলেন। মেয়ে সেজে প্রেমিকার হয়ে পরীক্ষা দিতে চেয়েছিলেন। কিন্তু তার এই কারচুপি ধোপে টিকল না। বায়োমেট্রিক পরীক্ষায় ধরা পড়ে গেল। এখন তার ঠাঁই হয়েছে শ্রীঘরে। পঞ্জাবের (Punjab) ফরিদকোট জেলায় ওই ঘটনা ঘটে।

মহিলা সাজার জন্য সে কপালে টিপ, ঠোঁটে লিপস্টিক, চুড়ি পড়ে প্রস্তুত হয়ে এসেছিল। মেয়েদের মতো কথা বলারও চেষ্টা করছিল। কিন্তু বায়েমেট্রিক যন্ত্রে কিছুতেই আঙুলের ছাপ মিলছিল না । তাতেই ধরা পড়ে যায় সে। আধার কার্ড সহ মেয়েটির অন্যান্য নথি জোগাড় করে রেখেছিল। ওই ছাত্রীটির নাম পরমজিত কৌর। এবং ছেলেটির নাম আংরেজ সিংহ। পুলিশ ঘটনার তদন্ত শুরু করেছে।